
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 257
                                                            din 29 septembrie 2022
privind aprobarea acordării finanţărilor nerambursabile din fonduri publice alocate pentru activități de interes local, pentru proiectele de finanțare depuse în cursul lunii septembrie 2022, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.104/27.09.2022 şi la Consiliul Local Sighișoara cu nr. 31.226/28.09.2022, de referatul de aprobare, înregistrat cu nr. 31.105/27.09.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere prevederile Regulamentului privind regimul finanțărilor nerambursabile alocate de la bugetul local al Municipiului Sighișoara pentru activități nonprofit de interes local, aprobat prin Hotărârea Consiliului Local Sighișoara nr. 81/28.04.2016, modificat și actualizat prin Hotărârea Consiliului Local Sighișoara nr. 59/11.04.2017;

Având în vedere Hotărârea Consiliului Local Sighișoara nr. 81/28.04.2016 pentru aprobarea ”Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local”;

Având în vedere Hotărârea Consiliului Local Sighișoara nr. 23/22.02.2022 privind aprobarea bugetului general al unității administrativ - teritoriale pe anul 2022;

Având în vedere Hotărârea Consiliului Local Sighișoara nr. 29/28.02.2022 privind aprobarea Programului anual pentru anul 2022, al finanțărilor nerambursabile alocate de la bugetul local al Municipiului Sighișoara;

Având în vedere Hotărârea Consiliului Local Sighișoara nr. 57/31.03.2022 privind desemnarea reprezentanţilor Consiliului Local al Municipiului Sighişoara în Comisia de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, respectiv în Comisia de soluţionare a contestaţiilor;

Având în vedere Dispoziția Primarului Municipiului Sighișoara nr. 371/23.05.2022 pentru desemnarea membrilor executivului în cadrul Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara, pentru activități nonprofit de interes local, precum și în cadrul Comisiei de soluționare a contestațiilor;

Având în vedere cererea de finanţare formulată de Asociația Sonnenschein Schassburg, înregistrată la Municipiul Sighişoara cu nr. 30.161/19.09.2022, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „Creștem mari și sănătoși”, cu suma de 9.948,78 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere cererea de finanţare formulată de Asociația Club Sportiv Titanii Sighișoara, înregistrată la Municipiul Sighişoara cu nr. 29.309/12.09.2022, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „Participare competiție minirugby Transilvania 2022”, cu suma de 10.000 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere că, în urma evaluării proiectelor de către Comisia de evaluare şi selecţionare a proiectelor de finanţare nerambursabilă alocate de la bugetul local al municipiului Sighişoara pentru activităţi nonprofit de interes local, numită prin Dispoziția Primarului Municipiului Sighișoara nr. 371/23.05.2022 pentru desemnarea membrilor executivului în cadrul Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara, pentru activități nonprofit de interes local, precum și în cadrul Comisiei de soluționare a contestațiilor, au fost selecționate cele două proiecte, pe domeniul Învățământ, respectiv, proiectul „Creștem mari și sănătoși”, depus de Asociația Sonnenschein Schassburg și pe domeniul Cultură, Recreere, Religie - subdomeniul Tineret, proiectul „Participare competiție minirugby Transilvania 2022” depus de Asociația Club Sportiv Titanii Sighișoara, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Văzând existența resurselor financiare în bugetul local pentru finanțarea nerambursabilă a proiectelor selecționate și amintite mai sus;
Având în vedere Raportul de specialitate comun al Compartimentului Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local și al Biroului Juridic, înregistrat cu nr. 31.106/27.09.2022, prin care se propune aprobarea acordării finanţărilor nerambursabile din fonduri publice alocate pentru activități de interes local, pentru proiectele de finanțare depuse în cursul lunii septembrie 2022, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „d”, alin. (7) lit. „a” și „e”, alin. (14), art. 139 alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1 Se aprobă acordarea finanţării nerambursabile din fonduri publice alocate pentru activități de interes local, pentru proiectul „Creștem mari și sănătoși”, depus în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, de către Asociația Sonnenschein Schassburg, în cursul lunii septembrie 2022, în cuantum de 8.954 lei.
Art. 2. Se aprobă încheierea contractului de finanțare nerambursabilă din bugetul local al Muncipiului Sighișoara a activităților nonprofit de interes local, potrivit contractului cadru din Anexa nr. 2, care face parte integrantă din Hotărârea Consiliului Local Sighișoara nr. 81/28.04.2016, între Municipiul Sighișoara, în calitate de finanțator și Asociația Sonnenschein Schassburg, în calitate de beneficiar.
Art. 3. Se aprobă acordarea finanţării nerambursabile din fonduri publice alocate pentru activități de interes local, pentru proiectul „Participare competiție minirugby Transilvania 2022”, depus în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, de către Asociația Club Sportiv Titanii Sighișoara, în cursul lunii septembrie 2022, în cuantum de 10.000 lei.
Art. 4. Se aprobă încheierea contractului de finanțare nerambursabilă din bugetul local al Muncipiului Sighișoara a activităților nonprofit de interes local, potrivit contractului cadru din Anexa nr. 2, care face parte integrantă din Hotărârea Consiliului Local Sighișoara nr. 81/28.04.2016, între Municipiul Sighișoara, în calitate de finanțator și Asociația Club Sportiv Titanii Sighișoara, în calitate de beneficiar.
Art. 5. Se mandatează Primarul Municipiului Sighisoara, domnul Sîrbu Ioan - Iulian, cu încheierea și semnarea contractelor de finanțare nerambursabilă din bugetul local al Muncipiului Sighișoara a activităților nonprofit de interes local. 

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcţia Economică, Biroul Juridic, Serviciul Achiziţii, Investiții, Fonduri Europene, membrii Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local, Asociația Sonnenschein Schassburg precum și Asociația Club Sportiv Titanii Sighișoara.

Art. 7. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Relaţii Publice şi Comunicare;

  1 ex. Compartimentul Relația cu Unități Școlare și Zone Verzi – Serviciul Monitorizare Servicii de Utilități Publice, Guvernanță          

                                                                                                                                                Corporativă și Transport Public Local;

  1 ex. Biroul Buget, Contabilitate, Salarizare – Direcţia Economică;

  1 ex. Serviciul Achiziţii, Investiții Fonduri Europene;

  1 ex. Biroul Juridic;

  6 ex. membrii și secretarul Comisiei de evaluare și selecționare a proiectelor de finanțare nerambursabilă alocate de la 

                                                          bugetul local al municipiului Sighișoara pentru activități nonprofit de interes local;

  1 ex. Asociația Sonnenschein Schassburg;

  1 ex. Asociația Club Sportiv Titanii Sighișoara.

19 ex.  

B.A.

